
PLx 358/2008
BIROUL PERMANENT

 AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.29/2008 pentru modificarea Ordonanţei de urgenţă a Guvernului nr. 78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale.



Prin obiectul de reglementare şi conţinutul său, proiectul de lege face parte din categoria legilor ordinare.



PREŞEDINTE,


                             PREŞEDINTE,



Sulfina BARBU

                        
       Iulian IANCU        

PLx 358/2008                                                                                                                        
R A P O R T   C O M U N
asupra proiectului de Lege privind aprobarea Ordonanţei de urgenţă a Guvernului nr.29/2008 pentru modificarea Ordonanţei de urgenţă a Guvernului nr. 78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic, au fost sesizate spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.29/2008 pentru modificarea Ordonanţei de urgenţă a Guvernului nr. 78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale, transmis cu adresa PLx 358 din 17 iunie 2008. 

La întocmirea raportului, cele două comisii sesizate în fond au avut în vedere următoarele:

Consiliul Legislativ, a avizat favorabil  proiectul de lege, cu unele observaţii şi propuneri, conform avizului nr. 297 din 12 martie 2008.

Comisia juridică, de disciplină şi imunităţi a avizat favorabil proiectul de lege, conform avizului nr.PLx 358 din 09 septembrie 2008.
Senatul în calitate de primă Cameră sesizată a adoptat proiectul de lege,  în şedinţa din 13 mai 2008, în forma prezentată de Guvern. 
Proiectul de Lege supus dezbaterii are ca obiect de reglementare modificarea Ordonanţei de urgenţă a Guvernului nr. 78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale, aprobată cu modificări şi completări prin Legea nr. 643/2002, intervenţia legislativă vizând crearea cadrului legal pentru implementarea unor programe de dezvoltare pentru cofinanţarea investiţiilor necesare eficientizării sistemelor centralizate de producere, transport, distribuţie şi furnizare a energiei termice, precum şi angajarea şi utilizarea creditelor bugetare potrivit destinaţiilor aprobate anual prin legile bugetare.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii celor două comisii sesizate în fond  au examinat proiectul de Lege, în şedinţe separate.
Comisia pentru administraţie publică, amenajarea teritoriului şi echilibru ecologic a analizat proiectul de lege în şedinţa comisiei din data de 17.09.2008. La lucrările comisiei au fost prezenţi 24 deputaţi, din totalul de 26 membri ai comisiei. 
Comisia pentru industrii şi servicii a examinat proiectul de lege în şedinţa comisiei din data de 25 februarie 2009.  La lucrări au fost prezenţi 27 deputaţi din totalul de 28 deputaţi membri ai comisiei. 

La examinarea proiectului de lege au participat din partea Ministerulului Administraţiei şi Internelor  domnul director general Ilie Ştefan şi doamna director Vali Baciu. 

În urma dezbaterilor membrii celor două comisii au hotărât cu majoritate de voturi să adopte proiectul de lege  privind aprobarea Ordonanţei de urgenţă a Guvernului nr. 29/2008 pentru modificarea Ordonanţei de urgenţă a Guvernului nr. 78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale.
Faţă de considerentele menţionate mai sus, membrii celor două comisii propun plenului Camerei Deputaţilor dezbaterea şi adoptarea proiectului de lege, cu amendamente admise.

Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art.75 din Constituţia României, republicată, şi ale art.92 alin.(9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
I.    A M E N D A M E N T E      A D M I S E

	Nr.

crt.


	Text OUG  nr.78/2002, 

cu modificările

şi completările ulterioare
	Text OUG  nr.29/2008

 (adoptat de Senat)
	Amendamente admise
	Motivaţia

	0
	1
	2
	3
	4

	1.
	__________
	LEGE

Privind aprobarea Ordonanţei de urgenţă a Guvernului nr.29/2008 pentru modificarea Ordonanţei de urgenţă a Guvernului nr.78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale
	Nemodificat
	

	2.
	__________
	ARTICOL UNIC. – Se aprobă Ordonanţa de urgenţă a Guvernului nr. 29 din 19 martie 2008 pentru modificarea Ordonanţei de urgenţă a Guvernului nr. 78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale, publicată în Monitorul Oficial al României, Partea I, nr. 217 din 21 martie 2008.
	Articolul I - Se aprobă Ordonanţa de urgenţă a Guvernului nr. 29 din 19 martie 2008 pentru modificarea Ordonanţei de urgenţă a Guvernului nr. 78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale, publicată în Monitorul Oficial al României, Partea I, nr. 217 din 21 martie 2008, cu completările următoare:
	

	3.
	"Art. 6. - Pentru realizarea lucrărilor de modernizare şi retehnologizare a centralelor termice şi electrice de termoficare aflate în proprietatea consiliilor judeţene sau a consiliilor locale se alocă sume de la bugetul de stat, prin bugetul Ministerului Administraţiei Publice, în conformitate cu programele de investiţii aprobate, potrivit legii, sau se acordă garanţii de stat pentru credite." 

__________
	Articolul 6 va avea următorul cuprins:

“Art.6 - (1) Pentru realizarea lucrărilor de modernizare, reabilitare şi retehnologizare a centralelor termice şi electrice de termoficare precum şi a sistemelor centralizate de producere, transport, distribuţie şi furnizare a energiei termice aflate în proprietatea consiliilor judeţene sau a consiliilor locale se alocă sume de la bugetul de stat, prin bugetul Ministerului Internelor şi Reformei Administrative, în conformitate cu programele de investiţii aprobate, potrivit legii, sau se acordă garanţii de stat pentru credite.

(2) În baza prezentei ordonanţe de urgenţă, Ministerul Internelor şi Reformei Administrative implementează programe multianuale pentru reabilitarea sistemului centralizat de alimentare cu energie termică, aprobate prin hotărâre a Guvernului, finanţate din sumele care se alocă anual din bugetul de stat sau din alte surse atrase”.
	Nemodificat
Nemodificat

Nemodificat

	

	4.
	 “Art. 8. - Prevederile prezentei ordonanţe de urgenţă se aplică în mod corespunzător şi altor centrale termice şi electrice de termoficare transferate, în condiţiile legii, în proprietatea consiliilor judeţene sau locale."
	Articolul 8 va avea următorul cuprins:

“Art.8- Prevederile prezentei ordonanţe de urgenţă se aplică în mod corespunzător şi altor centrale termice şi electrice de termoficare precum şi altor sisteme centralizate de producere, transport, distribuţie şi furnizare a energiei termice transferate în condiţiile legii în proprietatea consiliilor judeţene sau locale”.
	Nemodificat
	

	5.
	___________
	___________
	Articolul II – În tot cuprinsul legii, orice sintagmă referitoare la titulatura Ministerul Internelor şi Reformei Administrative se va înlocui cu sintagma Ministerul  Administraţiei şi Internelor
	

	6.
	___________
	_____________
	Articolul III -  Ordonanţa de urgenţă a Guvernului nr.78/2002 privind asigurarea condiţiilor de funcţionare a unor centrale termice şi electrice de termoficare aflate în proprietatea consiliilor judeţene sau locale, cu modificările şi completările aprobate se va republica în Monitorul Oficial al României, Partea I-a.
	


            
PREŞEDINTE,


                                                                                              PREŞEDINTE,



Sulfina BARBU

                        
                                                                        Iulian IANCU        
                          SECRETAR,                                                                                                                                 SECRETAR,

        Mihai Cristian APOSTOLACHE                                                                                                                Mircea MARIN
          Expert parlamentar                                                                                                                                                             Consilier parlamentar,

             Roxana Feraru                                                                                                                                                                         Ioan Bivolaru

                                                                                                                                                  Consilier parlamentar,

                                                                                                                                                    Viorica Petraşcu                                                                                                                                                                                                      

